Document ID: 32006D0435

ODLOČBA KOMISIJE
z dne 23. junija 2006
o spremembi Odločbe 2005/710/ES o nekaterih zaščitnih ukrepih v zvezi s sumom na visoko patogeno aviarno influenco v Romuniji
(notificirano pod dokumentarno številko C(2006) 2421)
(Besedilo velja za EGP)
(2006/435/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 91/496/EGS z dne 15. julija 1991 o določitvi načel o organizaciji veterinarskih pregledov živali, ki vstopajo v Skupnost iz tretjih držav, in o spremembi direktiv 89/662/EGS, 90/425/EGS (1) ter 90/675/EGS in zlasti člena 18(7) Direktive,
ob upoštevanju Direktive Sveta 97/78/ES z dne 18. decembra 1997 o določitvi načel, ki urejajo organizacijo veterinarskih pregledov proizvodov, ki vstopajo v Skupnost iz tretjih držav (2), in zlasti člena 22(6) Direktive,
ob upoštevanju naslednjega:
(1)
Po izbruhu aviarne influence, ki jo je decembra 2003 v jugovzhodni Aziji povzročil visoko patogeni sev virusa H5N1, je Komisija sprejela več zaščitnih ukrepov v zvezi s to boleznijo, zlasti Odločbo Komisije 2005/710/ES z dne 13. oktobra 2005 o nekaterih zaščitnih ukrepih v zvezi s sumom na visoko patogeno aviarno influenco v Romuniji (3).
(2)
Odločba 2005/710/ES določa začasno ustavitev uvoza žive perutnine, ratitov, pernate divjadi ter gojene pernate divjadi, živih ptic, ki niso perutnina, vključno s pticami hišnimi ljubljenci, valilnih jajc navedenih vrst ter nekaterih proizvodov iz ptic („zadevni uvoz“) iz nekaterih delov Romunije, ki jih je ta bolezen prizadela, v Skupnost.
(3)
Romunija je Komisiji sedaj posredovala dodatne podatke o stanju aviarne influence v tej državi, ki kažejo, da so izbruh bolezni pred kratkim odkrili izven območja Romunije, regionaliziranega v Odločbi 2005/710/ES.
(4)
Zaradi hitrega širjenja aviarne influence v Romuniji v preteklih tednih je treba ukrepe za začasno ustavitev zadevnega uvoza iz Romunije v Skupnost razširiti na celotno ozemlje te države.
(5)
Odločbo 2005/710/ES je zato treba ustrezno spremeniti.
(6)
Glede na podatke, ki so bili predloženi Komisiji o stanju bolezni in nadzornih ukrepih, ki so jih sprejeli pristojni organi v Romuniji, bodo določbe te odločbe ponovno proučene na naslednji seji Stalnega odbora za prehranjevalno verigo in zdravje živali julija 2006.
(7)
Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO ODLOČBO:
Člen 1
Priloga k Odločbi 2005/710/ES se nadomesti z besedilom iz Priloge k tej odločbi.
Člen 2
Države članice nemudoma sprejmejo ukrepe, potrebne za uskladitev s to odločbo, in jih objavijo. O tem takoj obvestijo Komisijo.
Člen 3
Ta odločba je naslovljena na države članice.
V Bruslju, 23. junija 2006

Labels: 3
17
18
6